Ulrik Frederik Cappelen

Ulrik Frederik Cappelen (født 13. mai 1797 i Skien, død 24. november 1864 i Larvik) var en norsk jurist og embetsmann.

Han var sønn av trelastgrosserer og skipsreder Ulrich Fredrich von Cappelen (død 1820), Frednes, Porsgrunn, og Benedicte Henrikke Aall (død 1812), og bror av Jørgen W., Nicolai Benjamin Cappelen og Benedicte Cappelen. Ulrik Frederik Cappelen ble gift 18. juni 1831 med Anne Helene Øwre Aagaard og de har etterkommere idag med andre slektsnavn.

Ulrik Frederik Cappelen gikk ut med laud fra Københavns Universitet 1814 og ble juridisk kandidat med samme karakter ved Universitetet i Christiania 1817. 23. juni 1819 ble han over- og underrettsprokurator, 1823 fullmektig i kirkedepartementet, 1825 fogd og sorenskriver i Vestfinnmark, 2. juni 1829 amtmann i Finmarkens amt og 17. juli 1833 amtmann i Jarlsbergs og Laurvigs amt; i denne stillingen ble han inntil han fikk avskjed etter ansøkning 24. september 1864.

Han var stortingsmann fra Finmarkens amt 1833 (formann i Tollkomiteen) og representant fra Larvik og Sandefjord 1845 (medlem av Tollkomiteen). Han var medlem av flere kongelige kommisjoner, bl.a. til ordning av forholdet mellom samene på grensen mot Russland.

Referanser

Litteratur
 E. A. Thomle: Familien (von) Cappelen i Norge og Danmark, Christiania 1896
 Lambrecht Haugen: Cappelen-slekten 1627-2008, Rosendal 2008, side 142

 Eksterne lenker 


Kategori:Fylkesmenn i Finnmark
Kategori:Fylkesmenn i Vestfold
Kategori:Stortingsrepresentanter 1833–1835
Kategori:Stortingsrepresentanter 1845–1847
Kategori:Stortingsrepresentanter for Larvik og Sandefjord
Kategori:Norske amtmenn
Kategori:Sorenskrivere
Kategori:Norske embets- og tjenestemenn
Kategori:Norske dommere
Kategori:Norske advokater
Kategori:Alumni fra Københavns Universitet
Kategori:Personer fra Skien kommune
Ulrik Frederik Cappelen